**Jenei Enikő - Az év tanulója**

Ő az a tanuló, aki már a beiratkozáson felkeltette az osztályfőnöke figyelmét azzal a kérdésével, hogy létrehozhatja-e az osztálycsoportot. Segítőkészsége, tenni akarása a két év során töretlenül megmutatkozott. Fiatal kora ellenére kellő komolysággal áll a feladatokhoz, kihívásokhoz. Mindemellett alapos, alázatos és szerény. Csendes hős az osztályban, akire mindig lehet számítani. Társaival, oktatóival való kapcsolata példamutató, tisztelettudó. A közösség érdekében végzett munkákban aktív, iskolai rendezvények, ünnepi műsorok állandó szereplője, ügyeletes versmondója. Tanulmányi eredménye kiemelkedő. A Teöreök Aladár Országos Szakmai Tanulói Versenyen Szövegszerkesztés és Dokumentumszerkesztés versenyszámban is megmérette magát Ifjúsági I. kategóriában, Szövegszerkesztésből bekerült a legjobb húsz közé. A diákönkormányzat alelnöke. Kreatív tevékenységekben kiemelkedő alkotásokat produkál. Példamutató magatartásával, tanulmányi eredményével, közösségi munkájával és a versenyen való kimagasló szereplésével hozzájárult iskolája, a Szent Bazil Görögkatolikus Gimnázium, Technikum, Szakképző Iskola, Szakiskola és Készségfejlesztő Iskola hírnevének öregbítéséhez.